**SRIJEDA, 22.4.2020.**

Izražajno pročitaj pjesmu.

 Zelena pjesma

Na Zemljinom dugo već živimo pragu

sačuvajmo djeci tu poljanu dragu.

Očistimo svaki potok i rijeku,

nek bistre vode u koritu teku.

Ne sijecimo šume, ta zelena pluća,

mirisna da je i zračna nam kuća.

I kemija malo da na strani bude,

da zdravo žito raste za ljude.

Nek zastave plave plažom se viju,

nek nam se klinci radosno smiju.

Ne kopajmo rupe na nebu plavu

da nam se ono ne sruši na glavu.

Svjetova nema na svakom baš uglu,

poštujmo zato tu jedinu kuglu!

 Mladen Pokić

**nepoznate riječi:**

**poljana-** komad ravnog zemljišta

**korito-** oblik tla nastao protjecanjem rijeke ili potoka;tok

**kemija**- prirodna znanost o sastavu, građi i svojstvima tvari

**DOMAĆA ZADAĆA (za provjeru su samo odgovori na pitanja)**

**Prepiši naslov i ime pisca i odgovori na pitanja potpunom rečenicom.**

1. Po čemu prepoznajete da je ovo pjesma?

2. Od koliko kitica i stihova se sastoji?

3. Pronađite nekoliko riječi koje se rimuju.

4. O čemu pjesma govori?

**TEMA KNJIŽEVNOG DJELA (priče, pjesme, bajke..) ono je o čemu se u djelu govori. Obično je sadržana u naslovu.**